Hannu Ojutkangas

Hannu Kalevi Ojutkangas (24. tammikuuta 1946 Tampere – 5. marraskuuta 2009) oli suomalainen jääkiekkoilija.Urheilumme Kasvot Osa 3, Ojutkangas, Hannu Kalevi, sivu 441, vastaavat toimittajat Risto Rantala, Markku Siukonen, Seppo Tukiainen, Oy Scandia Kirjat Ab, Keuruu 1978 Hän pelasi SM-sarjassa vuosina 1967–1971.Jääkiekkokirja 2006–2007, s. 314

Ojutkangas edusti SM-sarjassa Turun Palloseuraa kausilla 1967–1968 ja 1969–1970 sekä Kiekko-67:ää kaudella 1970–1971.Suuri Jääkiekkoteos 1, s. 260 Hän pelasi SM-sarjassa yhteensä 44 ottelua, joissa hän antoi neljä maalisyöttöä ja istui jäähyllä 80 minuuttia. Ojutkangas toimi Mäntän Urheilijoiden suomensarja-joukkueen pelaajavalmentajana.

Ammatiltaan Ojutkangas oli merkonomi. Vapaa-aikanaan hän harrasti kalastusta. Ojutkangas kuoli vuonna 2009 ja hänet on haudattu Tampereelle Kalevankankaan hautausmaalle.

 Lähteet 



 Viitteet 

Luokka:Suomalaiset jääkiekkoilijat
Luokka:Vuonna 1946 syntyneet
Luokka:Vuonna 2009 kuolleet